**Óravázlat**

**a Szitakötő 56. számának Puccs Kerekerdőben c. olvasmányához**

**Pedagógus neve:** Antal Gabriella

**Tantárgy:** Magyar irodalom

**Osztály:** 3. (Tanulásban akadályozottak tagozata)

**Az óra témája:** Mesefeldolgozás

**Az óra cél- és feladatrendszere:** Irodalmi művek megismerése. Szövegértő képesség és szövegemlékezet fejlesztése. Lényegkiemelés segítése. Képzelőerő, fantázia erősítése.Élményekkel teli tanulás biztosítása.

**Tantárgyi kapcsolódás:** Környezetismeret – Az erdő életközösségei

**Eszközök:** Szitakötő folyóirat, interaktív tábla, laptop, projektor, játék bomba, szókártyák, tabletek, feladatlapok.

1. **Bevezetés – Óra témájának felvezetése, ráhangolódás**
2. **Ismerkedés a folyóirattal:** Minden tanuló kap egy folyóiratot, melyet megadott idő alatt átlapozhat, megismerkedhet vele és a benne szereplő témákkal. Az idő letelte után megbeszéljük, hogy ki milyen érdekességeket talált. Melyik cím ragadta meg az érdeklődését, mit olvasna el szívesen?
3. **Irányított beszélgetés:** A beszélgetés során a korábbi olvasmányélményeket elevenítjük fel (az őszi számban Grizzly a Kerekerdőben című történet is feldolgozásra került).
	1. *„Mi történt legutóbb Kerekerdőben?”*
	2. *„Milyen szereplőkre emlékeztek?”*
4. **Erdei állatok gyűjtése játékbombával:** A tanulók körben állnak és egy játékbombát adogatnak körbe, ami véletlenszerű időközönként robbanás hangot ad. A tanulóknak egy erdei állatot kell mondaniuk, amikor náluk van a bomba, majd továbbadni a szomszédjuknak. Egy állatot csak egyszer lehet mondani. Akinél „felrobban a bomba” az kiesik.
5. **Fő rész – Mese meghallgatása és feldolgozása**
6. **Mese címének megismerése, szómagyarázat, előzetes elvárások a cím alapján**

A „puccs” szó jelentésének megismerése (amennyiben szükséges).

A tanulók a cím megismerése, valamint a folyóirat képeinek megtekintése után elmondhatják, hogy szerintük miről fog szólni a történet.

1. **Puccs Kerekerdőben című mese meghallgatása**

Online hanganyag segítségével: <https://ligetmuhely.com/szitakoto/varga-zoltan-zsolt-puccs-kerekerdoben/>
A tanulók a folyóiratban követhetik a szöveget.

1. **Mesével kapcsolatos gondolatok, érzelmek meghallgatása, további ismeretlen kifejezések megbeszélése**
	1. Tetszett a mese? Ha igen, miért, ha nem, miért nem?
	2. Milyen állatok szerepeltek benne?
	3. Mi történt Kerekerdőben?
	4. Mit jelentenek az alábbi kifejezések? – cáfol, csatlós, demokrácia, pribék
2. **Kösd össze!** A szereplők nevének és a történetben megismert szerepüknek összekötése önálló feladatvégzés. (I. számú melléklet)
3. **Állj, ha te vagy az!** Minden tanuló húz egy kártyát, amin a mese szereplői olvashatóak. (II. számú melléklet: szókártyák) A kihúzott állatneveket szükség esetén megbeszéljük a tanulókkal. A gyerekek állításokat fognak hallani. Amennyiben igaz a tanuló által kihúzott állatra az elhangzó állítás, úgy fel kell állnia. Ha nem igaz, ülve marad. (III. számú melléklet: állítások)
4. **Csoportalakítás**: A korábban kihúzott állatnevek alapján kell a tanulóknak 2 csoportot alkotni. Az egyik csapatba a Farkas és csatlósai kerülnek, a másik csapatban Kerekerdő egyéb békés lakói lesznek. A tanulók segíthetik egymást a megfelelő csoport megtalálásában.

A csoportok vezetője a Farkast és Medvencet húzott tanulók lesznek.

Mivel az erdő békésebb lakói többen voltak, ezért a csoportalakítás után Farkas átállíthat a csapatába bizonyos számú tanulót (hogy kiegyenlített legyen a csoportok tagszáma).

1. **Szókereső** (továbbra csoportmunkában)

A tanulók a kiosztott tableteken és feladatlapokon az erdő állatainak nevét keresik meg.

Jutalmat az a csapat kap, akik hamarabb megtalálják az összes szót. (IV. számú melléklet: szókereső)

1. **Befejezés, óra zárása**
2. Tanulók munkájának **értékelés**e, tanulói élmények/tapasztalatok/gondolatok meghallgatása.
3. **Házi feladat:** A történet leginkább tetsző részének megjelenítése rajzos formában.

**MELLÉKLETEK**

1. számú melléklet



1. számú melléklet

|  |  |  |
| --- | --- | --- |
| Medvenc | Bagoly | Farkas |
| Borzas | Sas | Hiéna |
| Bagoly | Héja | Sakál |
| Vaddisznó | Sólyom | Görény |
| Vidra | Kánya | Nyérc |
| Menyét | Szarvas | Vadmacska |

1. számú melléklet
* Emlős állat.
* A madarak csoportjába tartozik.
* 2 lába van.
* Testét toll fedi.
* 4 lába van.
* Testét szőr borítja.
* Tojással szaporodik.
* Húsevő állat.
* Télen vastag bundát növeszt.
* Kicsinyei elevenen jönnek a világra.
* Mindenevő állat.
* Növényekkel táplálkozik.
1. számú melléklet

A szókereső játék linkje: <https://learningapps.org/watch?v=p8x3vs20522>

